Maija Skille

Maija Skille (s. 1978) on norjalainen oopperalaulaja, äänialaltaan mezzosopraano. Hän on Merikanto-laulukilpailun voittaja vuodelta 2009.

Skille opiskeli Sibelius-Akatemian oopperakoulutuksessa vuodesta 2006, opettajanaan Marjut Hannula, ja valmistui maisteriksi vuonna 2009. Hän on opiskellut laulua myös Trondheimin konservatoriossa (vuosina 2000–2003) ja oslolaisessa Barratt-Duen Musiikkikonservatoriossa (vuosina 1998–2000) sekä Susanna Ekenin yksityisopetuksessa Kööpenhaminassa.

Skille esitti Merikanto-laulukilpailun loppukilpailussa 2009 Oskar Merikannon säveltämät  kappaleet "Iltakellot" ja "Laatokka" sekä Aarre Merikannon kappaleen "Pan". Hänet valittiin mäntyharjulaisen Taidekeskus Salmelan järjestämän kilpailun voittajaksi tuomariston yksimielisellä päätöksellä. Hän on menestynyt myös Kurt Weill -säätiön järjestämässä, New Yorkissa pidetyssä Lotte Lenya -kilpailussa, jossa hän sijoittui jaetulle sijalle kolme vuonna 2008. 

Skille on norjansuomalainen. Hänen äitinsä on kotoisin Impilahdelta.

Lähteet

Aiheesta muualla 
Maija Skillen verkkosivut 

Mezzosopraanot
Norjalaiset oopperalaulajat
Norjansuomalaiset henkilöt
Vuonna 1978 syntyneet
Elävät henkilöt